jkorsvik/nowiki_second_scrape_merged huggingface dataset:
Sultne spøkelser

Sulte spøkelser er noe enkelte buddhister, taoister, hinduer og sikher tror på. Ifølge troen deres kan dårlig karma medføre at en kan bli gjenfødt som et sultent spøkelse som straff for syndene sine. Sultne spøkelser er menneskelignende skapninger med hoven mage, tynne lemmer og ofte avbildet med en påfallende liten munn.Spøkelsene er konstant sultne og tørste. Det finnes ulike typer av sultne spøkelser og karmaen påvirker hvilken type en kan bli. For enkelte er det vanskelig å finne mat, men de er i stand til å spise. En annen type kan lett finne mat, men har en veldig liten munn og er ikke i stand til å svelge. For andre spøkelser forsvinner maten når de skal spise den. Maten blir til flammer eller råtner bort foran dem.

I Kina kan spøkelser også være døde forfedre som besøker den levende verden hver syvende måned ifølge kinesisk kalender. Slike spøkelser kan spise alminnelig mat. På spøkelsesfestivaler legger folk ut kaker, frukt, ris og annen type mat som de kan spise.


== Se også ==
Gaki
Spøkelse/gjenferd
Spøkelsesfest


== Referanser ==
Ludmila Tukan

Ludmila Tukan (rumensk: Liudmila Tukan, gagausisk: Lüdmila Tukan; født 21. juni 1982 i Ceadîr-Lunga i Gagaus i Moldova) er en gagausisk-moldovsk sanger. Hun er kjent for å ha representert Gagaus i Tyrkvisjonens sangkonkurranse i 2013.
Tukan startet sin musikalske karriere i 1998. Hun vant grand prix i musikkonkurransen Gagaus' sølvstemme i 2008 og i 2011 deltok hun i finalen i musikkfestivalen Oriental bazar i Jalta. 
Senere samme år vant Ukrainas internasjonale sang- og dansefestival Grand prix i Odessa, som hadde over 150 deltakere.I 2013 vant Ludmila Tukan en nasjonal finale for å velge Gagaus' representant i Tyrkvisjonens sangkonkurranse. I den internasjonale konkurransen fremførte hun melodien «Vernis ljubov», som ikke kvalifiserte seg videre fra delfinalen. I 2015 vant hun førstepremien i sangkonkurransen Cântă Inima i Anenii Noi.Tukan har gitt ut fem album (per 2016) og i 2016 ble hun tildelt tittelen som hedret artist i Gagaus.


== Referanser ==
Don Haskins

Donald Lee Haskins (født 14. mars 1930, død 7. september 2008) var en amerikansk basketballtrener for universitetslaget til University of Texas at El Paso. Han gikk under kallenavnet The Bear på grunn av sin store, litt lutende stil. Han var også selv spiller som student, og spilte tre år for Oklahoma A&M, nå Oklahoma State University. Han ble trener for Texas Western College i 1961, (endret navn til University of Texas at El Paso i 1967), og stod som trener helt frem til 1999. Høydepunktet for trener og universitet var 1966-sesongen da de vant NCAA studentmesterskap mot University of Kentucky. El Paso-laget stilte med en førsterekke bestående av kun afroamerikanske spillere. Dette var historisk, og historien er gjengitt i både bokform og i spillefilmen Glory Road fra 2006.


== Referanser ==


== Eksterne lenker ==
UTEP profil
Oklahoma Sports Hall of Fame profil
Encyclopedia of Oklahoma History and Culture profil
Flip Chip

Flip Chip-moduler er sidekort som ble benyttet i minidatamaskinene DEC PDP-7, PDP-8, PDP-9 og PDP-10. Kortet ble lansert 24. august 1964 og varemerket Flip Chip ble patentbeskyttet den 27. august 1964.


== Referanser ==
Ryan Kelley

Ryan Kelley (født 31. august 1986 i Glen Ellyn i Illinois) er en amerikansk skuespiller.
Kelleys første filmrolle kom med Roommates  i 1995. I 2002 spilte han en av birollene i Stolen Summer. Han spilte også Ryan James i to episoder av Smallville. Kelley vant Independent Spirit Award for rolleskildringen i Mean Creek i 2004. I 2006 dukket han opp i krigsfilmen Letters from Iwo Jima som en marinesoldat.I 2009 spilte han en av hovedrollene i TV-filmen Prayers for Bobby, som var basert på boken Prayers for Bobby: A Mother's Coming to Terms with the Suicide of Her Gay Son, som igjen var basert på virkelige hendelser. Den handler om en kristen kvinne (spilt av Sigourney Weaver) som oppdrar barna sine i den evangelikalske tro. Hun benekter at sønnen sin (spilt av Kelley) er homofil, og ber han om å gå til en psykolog for å bli «kurert». Imidlertid blir han mer deprimert, og ender opp med å flytte til Portland hvor han blir forelsket i en gutt. Etterhvert begår han selvmord, og Marys verden snus opp ned.
Kelley hadde også rollen som Ben Tennyson i Ben 10: Alien Swarm. I januar 2012 spilte han i TV-filmen Sexting in Suburbia mot Liz Vassey og Jenn Proske. I 2014 fikk han en rolle i tenåringsserien Teen Wolf som den unge politimannen Jordan Parrish.


== Filmografi ==


=== Filmer ===


=== Fjernsyn ===


== Referanser ==


== Eksterne lenker ==
(en) Ryan Kelley på Internet Movie Database 
(da) Ryan Kelley på Filmdatabasen 
(da) Ryan Kelley på Scope 
(fr) Ryan Kelley på Allociné 
(en) Ryan Kelley på AllMovie 
(en) Ryan Kelley hos The Movie Database
Kromann Reumert

Kromann Reumert er Danmarks største advokatfirma med ca. 600 medarbeidere, hvorav ca. 320 er jurister (advokater eller advokatfullmektiger). Firmaet har kontorer i København, Århus, London og Brussel.Kromann Reumert ble dannet i 2000 gjennom en fusjon av Kromann & Münter samt Reumert & Partnere. Kromann & Münter var resultatet av en tidligere fusjon mellom to københavnske firmaer, Kromann, Nørregaard Friis og Erik Münter. I begynnelsen av 1990-årene fusjonerte Kromann & Münter med det århusianske firmaet Storm Mortensen og ble dermed innehaver av Jyllands største advokatfirma.
Firmaet henvender seg primært til bedriftskunder og har spesialavdelinger innen alle områder av forretningsjus.


== Referanser ==


== Eksterne lenker ==
(en) Kromann Reumert, Copenhagen – kategori av bilder, video eller lyd på Commons
Kromann Reumerts hjemmeside: www.kromannreumert.com
Costco

Costco Wholesale Corporation er et amerikansk selskap som opererer en varehusklubb for medlemmer under navnet Costco Wholesale, som tilbyr en rekke varer. I 2012 var selskapet blant de fem største detaljhandelforhandlere i USA og den største varehusklubb for medlemmer. Det var også blant verdens ti største detaljhandelforhandlere.Costco hovedkontor ligger i Issaquah i Washington og selskapet ble etablert i 1983 i Kirkland og det første varehuset ble etablert i nærheten av Seattle. I dag finnes Costco-varehus foruten i USA også i land som Storbritannia, Australia, Canada, Mexico, Taiwan, Syd-Korea, Japan. og Island.


== Referanser ==
The Reluctant Fundamentalist

The Reluctant Fundamentalist er en amerikansk thriller fra 2012, basert på en roman fra 2007 - med samme navn skrevet av Mohsin Hamid.


== Sammendrag ==
I 2011 blir Anse Rainier, en amerikansk professor ved Lahore University, kidnappet. Krav om løsepenger blir sendt til en amerikansk ambassade. Bobby Lincoln (Liev Schreiber), en amerikansk journalist i Pakistan, intervjuer Chigge Khan (Riz Ahmed) ved en cafe. Lincoln mistenker Khan for å være involvert i kidnappingen av Rainier. Under intervjuet med Lincoln, sier Khan at han faktisk var i kontakt med en terrorist-celle. 
Flere år tidligere fikk Khan fikk et stipend til Princeton University, og etterpå fikk han jobb på Wall Street. Den 11. september 2001 var Khan på forretningsreise. Når han returnerer til USA, blir han kroppsvisitert og avhørt av FBI. Khan sa opp jobben i USA, og reiste tilbake til Lahore. Han blir ansatt ved et universitet, og uttrykker misnøye over det politiske samarbeidet mellom Pakistan og USA. Myndighetene mistenker ham for å være Al-Qaida-medlem. De ransaker hans kontor og hjem, og truer familien hans. 
Mens Lincoln og Khan snakker i kafeen, samler mange demonstranter seg i nærheten. Lincoln blir presset av CIA til å skaffe informasjon fra Khan, om hvor den kidnappede Rainier befinner seg. Protestene blitt stadig mer fiendtlig i nærheten av kafeen, og Lincoln må bruke Khan som levende skjold når han prøver å komme seg unna. 


== Rolleliste ==
Riz Ahmed som Chigge Khan.
Kate Hudson som Erica.
Liev Schreiber som Bobby Lincoln.
Kiefer Sutherland som Jim Kors.
Martin Donovan som Ludlow Cooper, en CIA-agent
Adil Hussain som Mustafa Fazil


== Eksterne lenker ==
(en) The Reluctant Fundamentalist på Internet Movie Database 
(no) The Reluctant Fundamentalist hos Filmfront 
(sv) The Reluctant Fundamentalist i Svensk Filmdatabas 
(da) The Reluctant Fundamentalist i Danmark Nationale Filminstitut 
(fr) The Reluctant Fundamentalist på Allociné 
(nl) The Reluctant Fundamentalist på MovieMeter 
(en) The Reluctant Fundamentalist på AllMovie 
(en) The Reluctant Fundamentalist på Rotten Tomatoes 
(en) The Reluctant Fundamentalist på Metacritic 
(en) The Reluctant Fundamentalist på Box Office Mojo
Prayers for Bobby (bok)

Prayers for Bobby: A Mother's Coming to Terms with the Suicide of Her Gay Son er en dokumentarbok av Leroy F. Aarons fra 1995, om Mary Griffith og hennes familie. Sønnen Robert («Bobby») tok sitt eget liv i 1983 fordi han ikke mestret å leve i konflikten mellom sin egen homofili og morens reaksjoner. 24. januar 2009 hadde filmversjonen Prayers for Bobby premiere på den amerikanske TV-kanalen Lifetime. Sigourney Weaver spilte Mary Griffith, mens Ryan Kelley spilte tittelrollen.


== Handling ==
Prayers for Bobby handler om Mary Griffith og forholdet hennes til sin homofile sønn, Robert Warren, kjent som Bobby. Marys intoleranse får Bobby til å hate seg selv, og i 1983 begår han selvmord. Mary setter spørsmålstegn ved sitt egen trossamfunn og lurer på hva som vil skje med Bobbys sjel. Etter hvert innser hun at ingenting var galt med Bobby i Guds øyne. Hun blir senere en homoaktivist til minne om sønnen. Boken inneholder utdrag av Bobbys dagbok for å vise hendelsene i hans ståsted.


== Bakgrunn ==
I 1989 leste forfatteren Leroy Aarons en avisartikkel om Bobbys selvmord. Han ble spesielt opptatt av moren Mary Griffith, som hadde forsøkt å be han om «å be vekk sin homofile natur». Historien betydde mye for Aarons, som selv var homofil. Etter Bobbys død ble Mary en støttespiller for organisasjonen Parents, Families and Friends of Lesbians and Gays (PFLAG), som hjelper bekjente av homofile til å avfinne seg med deres seksualitet.Etter at han sluttet jobben som journalist i 1991 gikk Aarons i dybden på historien. Prayers for Bobby: A Mother's Coming to Terms with the Suicide of Her Gay Son ble publisert av HarperCollins i 1995.


== Referanser ==
Dolmabahçemoskeen

Dolmabahçemoskeen er i bydistriktet Beşiktaş i Istanbul i Tyrkia. Den ble bygd på oppdrag av dronningmoren Bezmialem valide sultan.


== Historie ==
Etter at Bezmialem døde fortsatte hennes sønn, sultan Abdülmecid, å støtte opp om byggingen av moskeen. Den ble ferdig og åpnet for bønnegudstjenester i 1855.


== Billedgalleri ==

		
		
		


== Referanser ==


== Eksterne lenker ==
Bilder av moskeen
ArchNet.org. «General information on Dolmabahçe Mosque». Arkivert fra originalen 3. mai 2012. Besøkt 6. mars 2009.  Arkivert 3. mai 2012 hos Wayback Machine.
Midnight Sun Marathon 2016

Midnight Sun Marathon 2016 var 27. gang Midnight Sun Marathon ble arrangert. Løpet ble arrangert 18. juni 2016. 
Det ble arrangert maraton og halvmaraton, samt kortere distanser og barneløp. Totalt deltok 5974 løpere fra 64 forskjellige nasjoner. På maraton distansen var det ca. 70% utenlandske løpere. 


== Resultater, maraton 2016 ==


=== Herrer ===


=== Kvinner 2016 ===


== Resultater, halvmaraton 2016 ==


=== Herrer ===


=== Kvinner 2016 ===


== Eksterne lenker ==
Midnight Sun Marathon
EQ Timing - Midnight Sun Marathon (resultater)
Arthur Løe

Arthur Richard Løe (født 27. oktober 1899 i Minnesota, død 5. april 1978 i Inderøy) var gårdbruker på gården Grandan på Røra i Inderøy kommune. Han var NS-oppnevnt ordfører i Røra kommune fra 16. januar til 11. mai 1945.Han var født i Minnesota av norske foreldre, som vendte tilbake til Norge da han var 4 år gammel. Moren overtok da gården Grandan, hvor han vokste opp. Han overtok selv gården omkring 1925. Han giftet seg 28.1.1921 med Kaia Marie Dragland (1893-1980) fra Gravvik.Han hadde kommunale verv både på 1920-tallet, 1930-tallet og 1950-tallet. I 1972 ble han den første formannen i Røra pensjonistlag.


== Referanser ==
Neissa

Neissa er en slekt av biller som tilhører den artsrike underfamilien Lamiinae i familien trebukker (Cerambycidae).


== Utseende ==
Middelsstore, slanke, brunlige trebukker. Antennene er litt lengre enn kroppen. Dekkvingene er parallellsidige.


== Levevis ==
Som de fleste andre trebukker borer larvene i ved.


== Utbredelse ==
Slekten er utbredt i Australia.


== Systematisk inndeling ==
Disse slektene blir noen ganger plassert i Desmiphorini. Slekten Neissa blir noen ganger slått sammen med Illaena.

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825
Stammen Rhodopinini Gressitt, 1951 eller Apodasyini
Slekten Neissa Pascoe, 1866
Neissa albertisi (Breuning, 1956)
Neissa inconspicua Pascoe, 1866
Neissa nigrina Pascoe, 1866
Neissa occidentalis (Breuning, 1974)


== Kilder ==
Liste over slektene
Katalog med utbredelsesdata


== Eksterne lenker ==
Bildegalleri Arkivert 16. august 2016 hos Wayback Machine.
(en) Neissa i Global Biodiversity Information Facility 
(en) Neissa hos NCBI 
Neissa – detaljert informasjon på Wikispecies
Krigsseilerregisteret

Krigsseilerregisteret (etablert 19. januar 2016) er et norsk nettsted der formålet er å utarbeide et register over alle norske sjøfolk og skip som seilte fra 1939 til 1945 i nøytral fart, for Nortraship, i hjemmeflåten, i marinen, for de allierte og nøytrale handelsskip og i alliert marine. Nettstedet er under stadig utarbeidelse.
Begrepet krigsseiler har tradisjonelt vært benyttet om besetningsmedlemmer på skip i handelsflåten. Krigsseilerregisteret opererer med en videre definisjon som også omfatter militært tjenestegjørende i norsk og alliert marine.Stiftelsen Arkivet er eier og ansvarlig for Krigsseilerregisteret og Norsk senter for krigsseilerhistorie og har samarbeidet med Lillesand Sjømannsforening. Registeret finansieres av private bidragsytere og fikk i 2016 en bevilgning over statsbudsjettet.  Største private bidragsyter er Samlerhuset.


== Referanser ==
Teletype Model 33

Teletype Model 33 er en elektromekanisk fjernskriver beregnet på lett kontorbruk. Den er mindre robust og mindre kostbar enn tidligere fjernskrivere. Teletype Corporation lanserte Model 33 som et kommersielt produkt i 1963, etter opprinnelig å ha utviklet den for United States Navy.


== Referanser ==
Game Developers Choice Awards

Game Developers Choice Awards er en serie årlige priser presentert ved Game Developers Conference, som gis til fremragende spillutviklere og videospill. De ble Innført i 2001. Spotlight Awards var forgjengeren til disse prisene, som ble presentert fra 1997 til 1999.


== Referanser ==


== Eksterne lenker ==
(en) Offisielt nettsted 
(en) Game Developers Choice Awards – kategori av bilder, video eller lyd på Commons
DECtape

DECtape, opprinnelig kalt Microtape, var et medium for magnetisk datalagring som ble benyttet sammen med mange minidatamaskiner fra Digital Equipment Corporation, deriblant PDP-6, PDP-7, PDP-8, LINC-8, PDP-9, PDP-10, PDP-11, PDP-12 og PDP-15. Den ble også implementert for DECs 32-biter systemer, men VAX/VMS-støtte var ikke en offisiell del av produktlinjen.


== Eksterne lenker ==
TU56 DECtape Drive Information
Palle Simonsen

Palle Julius Skipper Simonsen (født 6. mai 1933 i Sall i Østjylland, død 16. april 2014 i Hellerup) var en dansk konservativ politiker, offentlig tjenestemann og forretningsmann.


== Liv og virke ==
Han var sønn av gårdbruker Skipper Simonsen og hustru Julie Kanne i Sall ved Hammel. Han giftet seg i 1960 med Kirsten Krog. Etter realskolen i Hammel og handelshøyskolen i Aarhus gikk han inn i næringslivet. I 1965 ble han prokurist i gartnerivirksomheten Dansk Chrysanthemum Kultur (DCK) ved København. Simonsen ble direktør i 1968, og fratrådte da virksomheten flyttet til Italia. Han var direktør i Civilforsvarsforbundet (nå Beredskabsforbundet) 1970–1982.Simonsen hadde et sterkt sosialpolitisk engasjement helt siden faren bestyrte en fattiggård, og sluttet seg til Det Konservative Folkeparti som 20-åring. Han var nestformann i Konservativ Ungdom 1960–1962. Simonsen var valgt til Folketinget fra Københavns østre storkrets 1968–1971, Vestsjællands amtskrets 1971–1975 og Frederiksborg amtskrets 1977–1989. Han ble i 1970 de konservatives sosialpolitiske talsmann og snart en av partiets ledende politikere, blant annet som viseformann 1975–1981. Han ledet Folketingets sosialutvalg og forsvarsutvalg før han ble de konservatives politiske ordfører i 1981. Året etter ble han utnevnt til sosialminister, og overtok som finansminister ved regjeringsomdannelsen i 1984. I 1989 trådte han ut av politikken.Etter tiden som politiker var han administrerende direktør i Arbejdsmarkedets Tillægspension 1989–1998. Han fortsatte å delta og lede sosialpolitiske råd og ideelle organisasjoner. Han døde nært 81 år gammel, etter å ha blitt rammet av en blodpropp i hjernen, og ble begravet fra Messiaskirken i Charlottenlund.I 1998 ble han utnevnt til kommandør av 1. klasse av Dannebrogordenen.


== Referanser ==
Tommy Olsen

Tommy Olsen (født 1951) er en norsk tidligere styrkeløfter, som i 1987 vant NM-gull. Han vant gull også i 1988, men ble fratatt gullet etter å ha blitt tatt for dopingbruk for andre gang. Han ble da utestengt på livstid fra all idrett.


== Resultater og meritter ==


=== NM i styrkeløft ===


=== Nordisk mesterskap i styrkeløft ===


=== EM i styrkeløft ===


=== VM i styrkeløft ===


== Referanser ==
Calcomp plotter

Calcomp plotter var en trommelplotter som ble produsert av Calcomp. Calcomp 565 ble introdusert i 1959 og var en av de første utmatningsenheter for datagrafikk. I 1960 ble Calcomp 563 lansert, og den benyttet en trommel som var 30 tommer bred.
IBM solgte Calcomp 565 under navnet IBM 1627 for vitenskapelige datamaskiner, først for IBM 1620 og deretter for IBM 1130.


== Eksterne lenker ==
Programming Calcomp Electromechanical Plotters
Vetterhushatten

Vetterhushatten er et fjell i Namsos kommune i Trøndelag. Det ligger like nord for kommunegrensa til Overhalla. Høyeste punkt er 648 meter over havet.


== Referanser ==
St. Fin Barre’s

St. Fin Barre's er et jazzalbum i samarbeid med Mark O'Leary, Ståle Storløkken og Stein Inge Brækhus. Albumet kom ut i november 2008 på plateselskapet Leo Records.


== Sporliste ==
Alle låter er skrevet av Mark O'Leary, Ståle Storløkken og Stein Inge Brækhus.

«Prologue» - 4:25
«Evensong» - 6:59
«Resurrection» - 7:23
«Sanctuary» - 4:56
«Trisagion» - 2:24
«Antiphon» - 10:22
«Epilogue» - 5:40


== Medvirkende ==


=== Musikere ===
Mark O'Leary - gitar, produsent
Ståle Storløkken - kirkeorgel
Stein Inge Brækhus - trommer, perkusjon


=== Øvrige medvirkende ===
Leo Feigin - tekniker, produsent
Brian O'Reilly - tekniker
Harry S. Fulcher - tekniker
Donncha Moynihan - tekniker
Lora Denis - design
Steve Day - liner notes
Jon Beasley - fotograf
Andrea Bonino - fotograf
Pat McArdle - fotograf


== Eksterne lenker ==
St. Fin Barre's
Mandal SK

Mandal SK er en tidligere styrkeløftklubb i Mandal.


== Klubbrekorder ==


== Medaljeoversikt ==


=== NM i styrkeløft ===


=== Junior-NM i styrkeløft ===


=== Ungdoms-NM i styrkeløft ===


== Referanser ==
Furulund (album)

Furulund er et musikkalbum med Geir Sundstøl. Albumet kom ut 18. september 2015 og var hans første soloalbum under eget navn. For albumet ble han nominert til Spellemannprisen 2015 i kategorien «Åpen klasse».


== Sporliste ==
«Din gamle Arak» (Geir Sundstøl)
«Furulund» (Sundstøl/Wallumrød)
«Punsj» (Geir Sundstøl)
«Englehviin» (Geir Sundstøl)
«Svi» (Sundstøl/Wallumrød)
«Kamelsnurr» (Geir Sundstøl)
«Sheriffen av Rotterdam» (Geir Sundstøl)
«Dagens Don't» (Geir Sundstøl)


== Medvirkende ==


=== Musikere ===
Geir Sundstøl - bl.a. gitarer, bass, xylofon, keyboard, orgel, banjo, låtskriver, marxophone, produsent, tubular bjeller, timpani, harpe, optigan
David Wallumrød - keyboard, minimoog, låtskriver
Erland Dahlen - bl.a. trommer, perkusjon, trommemaskin, kniv, gaffel, kakeform, stekepanne, håndbjelle, steeltrommer, logg trommel, tabla, metalplate, gong, xylofon
Michael Blair - trommer, perkusjon, bjelle, basstrommer, the happy pad


=== Øvrige medvirkende ===
Bård Ingebrigtsen - miksing
Helge Sten - mastering


== Eksterne lenker ==
Furulund
My Romance (samlealbum)

My Romance er en samleplate med Svein Gundersens filmmusikk fra filmene Leve sitt liv, Liv og død, Lasse & Geir, Hvem har bestemt..!?, Svartere enn natten og Det tause flertall. Albumet kom ut i 1982.


== Sporliste ==
«Mefistofilms firmamerke»
«My Romance» (Wangberg/Gundersen), (Leve sitt liv)
«Male Theme» (Leve sitt liv)
«Fortekst» (Liv og død)
«På ski» (Liv og død)
«Knivdramaet» (Liv og død)
«Sluttmusikk» (Liv og død)
«Forfølgelsen» (Lasse & Geir)
«Arrestasjonen» (Hvem har bestemt..!?)
«Love Theme» (Svartere enn natten)
«Tema» (Lasse & Geir)
«Trailer» (Svartere enn natten)
«Vals» (Svartere enn natten)
«Utkastelse» (Hvem har bestemt..!?)
«Avslutning» (Det tause flertall)
«My Romance (gitarsolo)» (Leve sitt liv)


== Medvirkende ==


=== Musikere ===
Lasse & Geir

Bjørn Christiansen - gitar
Svein Gundersen - bass, keyboard, komponist
Haakon Graf - keyboard
Per Ivar Johansen - trommerDet tause flertall og Hvem har bestemt..!?

Bjørn Christiansen - gitar
Svein Gundersen - bass, komponist
Brynjulf Blix - keyboard
Per Ivar Johansen - trommerSvartere enn natten

Svein Dag Hauge - gitar
Svein Gundersen - bass, komponist
Geir Langslet - keyboard
Bruce Rasmussen - trommerLiv og død

Bjørn Christiansen - gitar
Svein Gundersen - bass, keyboard, komponist
Per Kolstad - keyboard
Per Ivar Johansen - trommer
Arild Stav - saksofonLeve sitt liv

Alex - sang, kor
Bjørn Christiansen - gitar
Rolf Graf - bass, keyboard, komponist
Per Kolstad - keyboard
Bård Svendsen - keyboard
Bruce Rasmussen - trommer
Arild Stav - fløyte


== Eksterne lenker ==
My Romance
Åpen framtid (album)

Åpen framtid er et musikkalbum med Svein Gundersens filmmusikk til filmen Åpen framtid. På albumet deltar Trond Granlund, Håkon Iversen, Aina S. Olsen, Tore Hansen og Thomas Robsahm.


== Sporliste ==
Svein Gundersen: «Åpen framtid»
Trond Granlund: «On My Way»
Trond Granlund: «Virginia Blue»
Svein Gundersen: «Hovedtema»
Håkon Iversen & Aina S. Olsen: «Lasting Love»
Svein Gundersen: «Rus»
Tore Hansen: «I'm Not Gonna Fry»
Trond Granlund: «Blowin' in the Wind»
Svein Gundersen: «Syk»
Thomas Robsahm: «What to Do»
Tore Hansen: «Silance and Tears»
Svein Gundersen: «On My Way»


== Medvirkende ==


=== Musikere ===
Svein Gundersen - piano, bass, låtskriver
Bjørn Christiansen - gitarer
Svein Dag Hauge - gitarer
Einar Mjåland - bass
Rolf Graf - bass
Terje Bryn - bass
Arild Stav - saksofon, fløyte, klarinett
Geir Langslet - keyboard
Per Kolstad - keyboard
Atle Bakken - keyboard
Michael Krohn - trommer
Bruce Rasmussen - trommer
Per Hillestad - trommer
Are Sjaastad - kor på What to Do
Hilde Heltberg - kor på On My Way


=== Øvrige medvirkende ===
Ingar Helgesen - tekniker
Erling Jørgensen - tekniker
Bjørn Lillehagen - tekniker


== Eksterne lenker ==
Åpen framtid